pythainlp/thai-wiki-dataset-v3 huggingface dataset:
กันดิอา

กันดิอา (Gandia, ) เป็นเมืองและเทศบาลในแคว้นบาเลนเซีย ทางตะวันตกของสเปน เป็นเมืองท่าบนฝั่งทะเลเมดิเตอร์เรเนียน ห่างจากเมืองบาเลนเซียทางตอนใต้ 65 กม. เป็นเมืองสำคัญด้านวัฒนธรรมและศูนย์กลางการค้าตั้งแต่ศตวรรษที่ 15 และ 16 มีการก่อตั้งมหาวิทยาลัยในศตวรรษที่ 15 ปัจจุบันเป็นหนึ่งในเมืองชายฝั่งทะเลที่ใหญ่ที่สุดในสเปน มีประชากรมากกว่า 80,000 คน มีความเจริญเติบโตด้านการค้าและการท่องเที่ยวในภูมิภาค เมืองมีสองส่วนคือส่วนที่เป็นย่านเมืองเก่า มีกิจกรรมการค้า และส่วนชายหาด มีอะพาร์ตเมนต์และที่พักอาศัยช่วงฤดูร้อน มีบาร์และไนต์คลับบริเวณชายหาด
เมืองในแคว้นบาเลนเซีย
อินาสึมะอีเลฟเวน GO VS ดันบอลเซนกิ W

อินาสึมะอีเลฟเวน GO VS ดันบอลเซนกิ W  เป็นภาพยนตร์แอนิเมชันซีรีส์ นักเตะแข้งสายฟ้าชุดที่ 3 โดยเป็นการนำ 2 ภาพยนตร์ทีวีแอนิเมชันและวิดีโอเกมชื่อดังจากเลเวลไฟว์อย่างนักเตะแข้งสายฟ้า GO และ ดันบอลเซ็นกิ หุ่นจิ๋วประจัญบาน W มาร่วมปรากฏตัวในภาพยนตร์เรื่องนี้ด้วย เข้าฉายในโรงภาพยนตร์เมื่อวันที่ 1 ธันวาคม ค.ศ. 2012 ที่ประเทศญี่ปุ่น
== เนื้อเรื่องย่อ ==
ในการแข่งขันฟุตบอลกระชับมิตรระหว่างทีมอินาสึมะเลเจนด์เจแปนซึ่งนำโดยเอนโด และทีมอินาสึมะเจแปนรุ่นใหม่ซึ่งนำโดยเทนมะ การแข่งขันกำลังเริ่มจู่ๆ กองทัพ LBX ได้หล่นมายังท้องฟ้าและโจมตีสนามที่แข่งขันขัน ส่วนบันและฮิโระได้ตามหาผู้ต้นเหตุจึงได้พบกับผู้ทำลายโลกทั้งสองอย่าง อัสตา ผู้ทำลายฟุตบอล, ซัน ผู้ทำลายล้าง LBX และ ฟราน หญิงสาวผู้ทำลายโลกทั้งสอง เมื่อทั้งสองโลกไม่ตรงกับแยกประวัติศาสตร์การต่อสู้ระหว่างฟุตบอล ปะทะ LBX ได้เปิดม่านขึ้นแล้ว!
== ตัวละครหลัก ==
=== อินาสึมะอิเลฟเวน GO ===
มัทสึคาเซะ เท็นมะ (松風天馬)
ชินโด ทาคุโตะ (神童拓人)
สึรุกิ เคียวสุเกะ (剣城京介)
เฟย์ รูน (フェイ・ルーン)
นาโนบานะ คินาโกะ (葉花黄名子)
นิชิโซโนะ ชินสุเกะ (西園信助)
คิริโนะ รันมารุ (霧野蘭丸)
ยูคิมุระ เฮียวกะ (雪村豹牙)
ฮาคุริว (白竜)
นิชิคิ เรียวมะ (錦龍馬)
คาริยะ มาซาคิ (狩屋マサキ)
อาเมมิยะ ไทโย (雨宮太陽)
เอ็นโด มาโมรุ (円堂 守)
โกเอ็นจิ ชูยะ (豪炎寺修也)
คิโด ยูโตะ (鬼道有人)
ฟุบุคิ ชิโร่ (吹雪士郎)
คาเซมารุ อิจิโรตะ (風丸 一郎太)
คาเบยามะ เฮย์โกโร่ (壁山 塀吾郎)
สึนามิ โจสุเกะ (綱海条介)
ฟุโด อาคิโอะ (不動明王)
ซาคุมะ จิโร่ (佐久間次郎)
โซเมโอกะ ริวโก (染岡 竜吾)
คิระ ฮิโรโตะ (吉良ヒロト)
=== ดันบอลเซนกิ W ===
ยามาโนะ บัน (山野バン)
โอโซระ ฮิโระ (大空ヒロ)
ฮานะซากิ รัน (花咲ラン)
ไคโด จิน (海道 ジン)
ไฮบาระ ยูยะ (灰原ユウヤ)
เจสิก้า ไคออส (ジェシカ・カイオス)
โคโจ อาสึกะ (古城アスカ)
คาวามูระ อามิ (川村アミ)
อาโอชิมะ คาสึยะ (青島 カズヤ)
=== บุคคลในโลกอนาคตอื่นๆ ===
ฟราน (フラン)
แอสตา (アスタ)
ซัน (サン)
== เพลงประกอบ ==
"Tenohira no Nukumori" 
ร้องโดย T-Pistonz+KMC with Little Blue boX
"Isshou ni Arukou" 
ร้องโดย Little Blue boX with TPK
== อ้างอิง ==
==แหล่งข้อมูลอื่น==
อินาสึมะอีเลฟเวน
ภาพยนตร์อินาสึมะอีเลฟเวน
ภาพยนตร์อนิเมะที่ออกฉายในปี พ.ศ. 2555
อนิเมะและมังงะเกี่ยวกับฟุตบอล‎
ซอคเกอร์แอนิเมชัน
ภาพยนตร์ฟุตบอล
ภาพยนตร์ญี่ปุ่น 3 มิติ
คัลยารี

คัลยารี (Cagliari, ; Casteddu) เป็นเมืองหลักของแคว้นปกครองตนเองซาร์ดิเนีย ประเทศอิตาลี ตั้งอยู่ทางตอนเหนือของอ่าวคัลยารี บนฝั่งตอนใต้ของเกาะซาร์ดิเนีย มีประชากรราว 155,000 คน หรือราว 480,000 คน หากรวมเขตมหานคร
เมืองนี้เป็นเมืองเก่าแก่ ก่อตั้งขึ้นโดยชาวฟินิเชีย หลังจากนั้นถูกชนชาติต่าง ๆ เข้าครอบครอง ได้แก่ โรมัน ซาราเซ็น สเปน ออสเตรีย เคยเป็นเมืองหลวงของอาณาจักรซาร์ดิเนีย (ในปี ค.ศ. 1861 เปลี่ยนมาเป็นอาณาจักรอิตาลี) ตั้งแต่ปี ค.ศ. 1324 ถึง 1720 และ 1798 ถึง 1814 เป็นเมืองสำคัญในภูมิภาค ด้านวัฒนธรรม การเมืองและศูนย์กลางศิลปะ เป็นที่รู้จักในด้านที่มีอนุสรณ์และสถาปัตยกรรมอาร์ตนูโวหลายแห่ง ยังเป็นศูนย์กลางด้านเศรษฐกิจและอุตสาหกรรมในแคว้นปกครองตนเองซาร์ดิเนีย เป็นหนึ่งในเมืองท่าที่ใหญ่ที่สุดในทะเลเมดิเตอร์เรเนียน มีสนามบินนานาชาติที่มีรายได้สูงเป็นอันดับ 28 ของอิตาลี
==กงสุล==
ที่คัลยารีมีสถานกงสุลที่ตั้งอยู่ในเมืองนี้ ดังนี้ (ค.ศ. 2018):
== อ้างอิง ==
==แหล่งข้อมูลอื่น==
Cagliari Tourist Board website 
เมืองในประเทศอิตาลี
อีวาโนโว

อีวาโนโว (Иваново|p=ɪˈvanəvə; Ivanovo) เป็นเมืองในประเทศรัสเซีย ตั้งอยู่ทางตอนกลางของประเทศส่วนที่อยู่ในทวีปยุโรป เป็นเมืองหลวงของอีวาโนโวโอบลาสต์ ทางตอนใต้ของแม่น้ำวอลกา อยู่ห่างจากกรุงมอสโกราว 209 กม. (130 ไมล์)  มีประชากร 408,330 คน (ค.ศ. 2010)
เมืองนี้เกิดจากการรวมตัวของหมู่บ้าน 2 แห่งใน ค.ศ. 1871 โดยหมู่บ้านหนึ่งชื่อ อีวาโนโว คนงานส่วนใหญ่ของเมืองได้มีส่วนร่วมในขบวนการเพื่อการปฏิวัติ ค.ศ. 1917-1918
เมืองในประเทศรัสเซีย
อีวาโนโวโอบลาสต์
อีตาบายานา

อีตาบายานา (Itabaiana) เป็นเทศบาลในรัฐแซร์จีปี มีประชากร 84,315 คน (ค.ศ. 2005) และมีพื้นที่ 337 กม²
== อ้างอิง ==
เมืองในประเทศบราซิล
หอคอยคูเวต

หอคอยคูเวต (Kuwait Towers) คือ กลุ่มหอคอยสูง 3 หอในกรุงคูเวตซิตี ตั้งอยู่บนแหลมที่ยื่นออกไปยังอ่าวเปอร์เซีย กลุ่มหอคอยนี้เปิดอย่างเป็นทางการในวันที่ 26 กุมภาพันธ์ ค.ศ. 1977 และเป็นจุดสังเกตของเมืองคูเวตซิตีและเป็นสัญลักษณ์แห่งความทันสมัยในประเทศคูเวต
==หอคอย 3 หอ==
หอคอยหลัก สูง 187 เมตร ประกอบด้วยหอ 2 ชั้น หอครึ่งล่าง มีขนาดเท่ากับถังเก็บน้ำ 4,500 คิวบิกเมตร หอครึ่งล่าง คือ หอเก็บน้ำ (Water tower) ส่วนหอครึ่งบนมีภัตตาคารสำหรับลูกค้า 90 ที่นั่ง ร้านคาเฟ่ ห้องรับแขก และห้องโถง หอชั้นที่สอง ประกอบด้วยร้านคาเฟ่ หอคอยหลักเปิดสู่สาธารณะเมื่อวันที่ 1 มีนาคม ค.ศ. 1979
หอคอยที่สอง มีความสูง 147 เมตร ใช้สำหรับเป็นหอเก็บน้ำ
หอคอยที่สาม คือ หอควบคุมไฟฟ้าและแสงของสองหอที่ใหญ่กว่า หอทั้งหมดมีพื้นที่ 9,000 คิวบิกเมตรของน้ำ แม้ว่าจะมี 3 หอ แต่การอ้างถึงหอคอยคูเวต มักรวมหมดทั้ง 3 หอ
สิ่งก่อสร้างในประเทศคูเวต
หอคอยในประเทศคูเวต
==สมุดภาพ==
ไฟล์:Kuwaitobservation.jpg|ภายในหอคอยคูเวต
ลารัช

ลารัช (Larache), ลาราเช (Larache) หรือ อัลอะรายช์ (العرايش) เป็นเมืองในประเทศโมร็อกโก เป็นเมืองท่าบนฝั่งมหาสมุทรแอตแลนติก ตั้งอยู่ตอนเหนือของประเทศ ตั้งอยู่ใกล้ซากโบราณสถานของเมืองลีซัสซึ่งเป็นเมืองเก่าแก่ที่ชาวฟินิเชีย ชาวคาร์เทจ และชาวโรมัน เข้ายึดครองสืบต่อกันมา ตกเป็นของสเปนระหว่าง ค.ศ. 1610-1698 และ 1912-1956
เมืองในประเทศโมร็อกโก
อธิการเจ้าคณะแขวง

อธิการเจ้าคณะแขวง (Provincial superior) เรียกโดยย่อว่า เจ้าคณะแขวง (Provincial) คืออธิการชั้นผู้ใหญ่ในคณะนักบวชคาทอลิก มีสถานะต่ำกว่าอัคราธิการซึ่งเป็นอธิการสูงสุดของคณะ เจ้าคณะแขวงมีอำนาจบริหารปกครองนักบวชในคณะของตนที่ประจำอยู่ในแขวงนั้น แขวงนี้มีลักณะคล้ายภาคคริสตจักร ต่างกันที่ภาคคริสตจักรมีมุขนายกมหานครเป็นประมุขและไม่ใช่เขตปกครองคณะนักบวช การที่แบ่งการปกครองคณะนักบวชออกเป็นแขวงต่าง ๆ นั้นมักคำนึงถึงลักษณะทางภูมิศาสตร์เป็นหลัก และอาจมีพื้นที่ครอบคลุมหลายประเทศ (ที่คณะนักบวชนั้นปฏิบัติศาสนกิจอยู่) ในแต่ละแขวงประกอบด้วยบ้านนักบวชหรืออาราม ซึ่งแต่ละแห่งมีอธิการเป็นหัวหน้า อธิการบ้านจึงทำหน้าที่ภายใต้การควบคุมของอธิการเจ้าคณะแขวงอีกต่อหนึ่ง
== ในประเทศไทย ==
ในปัจจุบันคณะนักบวชคาทอลิกคณะต่าง ๆ ในประเทศไทย มีอธิการเจ้าคณะแขวงดังนี้
{|class="wikitable" style="text-align:center"
|-
| คณะนักบวชชาย || เจ้าคณะแขวงประเทศไทย
|-
| คณะฟรันซิสกัน || บาทหลวงจอห์นสัน มานีปาดัท  วากี
|-
| คณะแห่งพระเยซูเจ้า || บาทหลวงพอล พอลล็อก
|-
| คณะภราดาเซนต์คาเบรียล || ภราดาสุรสิทธิ์ สุขชัย
|-
| คณะซาเลเซียนของคุณพ่อบอสโก  || บาทหลวงยอห์น บอสโก เทพรัตน์ ปิติสันต์
|-
| คณะพระมหาไถ่  ||บาทหลวงไมเคิล พิชาญ ใจเสรี
|-
| คณะภราดาลาซาล   || ภราดากันย์ วงษ์ชีรีย์
|-
| คณะเบธาราม   || บาทหลวงติดคำ ใจเลิศฤทธิ์
|-
| คณะรอยแผลศักดิ์สิทธิ์  || บาทหลวงวาเลนติโน วสันต์ พิรุฬห์วงศ์
|-
| คณะคามิลเลียน  || บาทหลวงไพรัช ศรีประเสริฐ
|-
| คณะปีเม  || บาทหลวงปีแอร์ ลุยจี ซีวีเอโร
|-
| คณะธรรมทูตแห่งมารีนิรมล  || บาทหลวงเคลาดิโอ เบร์ตุชอ
|}
อธิการิณีเจ้าคณะแขวง มีดังนี้
{|class="wikitable" style="text-align:center"
|-
| คณะนักบวชหญิง || เจ้าคณะแขวงประเทศไทย
|-
| คณะพระกุมารเยซู || ซิสเตอร์วันทนา กิจมงคล
|-
| คณะภคินีเซนต์ปอล เดอ ชาร์ตร || เซอร์อักแนส บุญรักษา ศรีตระกูล
|-
| คณะอุร์สุลินแห่งสหภาพโรมัน || ซิสเตอร์สมจิตร์ ครองบุญศรี
|-
| คณะธิดาแม่พระองค์อุปถัมภ์ || ซิสเตอร์อันนา มารีอา ตอวิเชียร
|-
| คณะธิดาเมตตาธรรมแห่งนักบุญวินเซนต์ เดอ ปอล || ซิสเตอร์ Consolacion Eata
|-
| คณะภคินีลาซาล || ซิสเตอร์ละเอียด สอสิริกุล
|-
| คณะธิดานักบุญเปาโล || ซิสเตอร์เมอร์ซี่ โรซาโน
|}
== อ้างอิง ==
ฐานันดรศักดิ์ในคริสตจักร
สมาชิกคณะนักบวชคาทอลิก
คำศัพท์ศาสนาคริสต์
ไฟซาลาบาด

ไฟซาลาบาด (فيصل آباد; Faisalabad) เป็นเมืองใหญ่เป็นอันดับ 3 ของประเทศปากีสถาน ใหญ่เป็นอันดับ 2 ของแคว้นปัญจาบ (รองจากลาฮอร์) และเป็นเมืองศูนย์กลางด้านอุตสาหกรรม มีชื่อเล่นว่า แมนเชสเตอร์แห่งเอเชีย เป็นตลาดค้าฝ้าย ข้าวสาลี อ้อย ผักและผลไม้
== อ้างอิง ==
เมืองในแคว้นปัญจาบ
ปกรณ์ มุ่งเจริญพร

ปกรณ์ มุ่งเจริญพร  สมาชิกสภาผู้แทนราษฎรจังหวัดสุรินทร์ เขต 1 สังกัดพรรคภูมิใจไทย อดีตประธานคณะกรรมาธิการการสาธารณสุข
==ประวัติ==
ปกรณ์ มุ่งเจริญพร เกิดเมื่อวันที่ 1 กุมภาพันธ์ พ.ศ. 2508 จบการศึกษาระดับชั้นมัธยมศึกษาจากโรงเรียนสุรวิทยาคาร จังหวัดสุรินทร์ จากนั้นศึกษาต่อในคณะเทคโนโลยีอุตสาหกรรม แขนงเทคโนโลยีไฟฟ้าอุตสาหกรรม สาขาวิทยาศาสตร์ มหาวิทยาลัยราชภัฏสุรินทร์
ด้านครอบครัว สมรสกับ นางธัญพร มุ่งเจริญพร ประธานสภาองค์การบริหารส่วนจังหวัดสุรินทร์ ได้ประกอบธุรกิจส่วนตัวคือทำฟาร์มของตนเอง โดยใช้ชื่อฟาร์มว่า มุ่งเจริญฟาร์ม และยังเป็นเครือญาติกับ นายธงชัย มุ่งเจริญพร นายก อบจ.สุรินทร์  นายชูชัย มุ่งเจริญพร อดีต ส.ส.สุรินทร์หลายสมัย นายพรชัย มุ่งเจริญพร นักการเมืองพรรคภูมิใจไทย
== การทำงาน ==
ปกรณ์ เข้าสู่วงการการเมืองโดยเริ่มจากตระกูลเป็นนักการเมืองทั้งระดับท้องถิ่นและจังหวัด เริ่มจากการสมัครเป็นสมาชิกสภาจังหวัดสุรินทร์ ตั้งแต่ปี 2543 - 2550 และตัดสินใจลงสมัครสมาชิกสภาผู้แทนราษฎร จังหวัดสุรินทร์ เขต 1 ภายใต้สังกัดพรรคภูมิใจไทย โดยมีผู้สนับสนุนจากกลุ่มเพื่อนเนวิน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เป็น ส.ส.สมัยแรก
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็น ส.ส.ต่อเนื่องทั้ง 2 สมัย และเป็น ส.ส.ของพรรคภูมิใจไทยเพียงคนเดียวที่ชนะการเลือกตั้งในจังหวัดสุรินทร์
ปัจจุบัน ปกรณ์เป็นสมาชิกสภาผู้แทนราษฎรจังหวัดสุรินทร์ เขต 1 เขตอำเภอเมืองสุรินทร์ (เฉพาะ ตำบลสลักได ตำบลตาอ็อง ตำบลสำโรง ตำบลนอกเมือง ตำบลสวาย ตำบลเฉนียง ตำบลเทนมีย์ ตำบลนาบัว ตำบลเมืองที ตำบลราม ตำบลบุฤๅษี ตำบลตระแสง) และอำเภอปราสาท (เฉพาะ ตำบลทมอ ตำบลโคกยาง ตำบลเชื้อเพลิง)
===บทบาททางการเมือง===
สมาชิกสภาองค์การบริหารส่วนจังหวัดสุรินทร์ (ส.จ.) ปี พ.ศ. 2543-2547
สมาชิกสภาองค์การบริหารส่วนจังหวัดสุรินทร์ (ส.จ.) ปี พ.ศ.  2548-2550
สมาชิกสภาผู้แทนราษฎรจังหวัดสุรินทร์ เขต 1 สภาผู้แทนราษฎรไทย ชุดที่ 26 สังกัดพรรคภูมิใจไทย
ประธานคณะกรรมาธิการการสาธารณสุข สภาผู้แทนราษฎรไทย ชุดที่ 25
== เครื่องราชอิสริยาภรณ์ ==
== อ้างอิง ==
บุคคลจากอำเภอสังขะ
ชาวไทยเชื้อสายจีน
พุทธศาสนิกชนชาวไทย
นักการเมืองไทย
สมาชิกสภาผู้แทนราษฎรจังหวัดสุรินทร์
พรรคมัชฌิมาธิปไตย
พรรคภูมิใจไทย
บุคคลจากมหาวิทยาลัยราชภัฏสุรินทร์
ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลอีสาน
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
คิตามิ

คิตามิ  เป็นนครในกิ่งจังหวัดโอค็อตสค์ จังหวัดฮกไกโด ของประเทศญี่ปุ่น ถือว่าเป็นเมืองใหญ่ที่สุดในกิ่งจังหวัดโอค็อตสค์ แม้ว่าศูนย์กลางของกิ่งจังหวัดจะอยู่ที่อาบาชิริ ก็ตาม
== ประวัติศาสตร์ ==
ประวัติศาสตร์ของนครคิตามิตามปี ค.ศ.
1872 หมู่บ้านนตสึเกอูชิ (ノツケウシ村) ถูกจัดตั้ง
1910 มีเส้นทางรถไฟมาถึง (ภายหลังคือทางรถไฟสายอิเกดะ) เชื่อมตัวหมู่บ้านกับซัปโปโระ
1915 แยกหมู่บ้านรูเบชิเบะ และโอเกโตะ ออกจากหมู่บ้านนตสึเกอูชิ
1916 ยกสถานะขึ้นเป็นเมืองนตสึเกอูชิ
1921 แยกหมู่บ้านทันโนะ และไอโนไน ออกจากเมืองนตสึเกอูชิ
1942 ยกสถานะขึ้นเป็นนครคิตามิ
1956 หมู่บ้านไอโนไน รวมเข้ากับนครคิตามิ
1971 ประชากรถึง 100,000 คน
2006 เมืองทันโนะ รูเบชิเบะ และโทโกโระ ยุบรวมเข้ากับนครคิตามิ
== เทศกาล ==
งานฤดูหนาวคิตามิ จัดระหว่างสัปดาห์ที่สองของเดือนกุมภาพันธ์
เทศกาลคิตามิบนจิ (งานฤดูร้อน) จัดช่วงต้นเดือนกรกฎาคม
งานดอกเบญจมาศคิตามิ จัดช่วงกลางเดือนตุลาคมถึงต้นเดือนพฤศจิกายน
== ภูมิอากาศ ==
== อ้างอิง ==
== แหล่งข้อมูลอื่น ==
คิตามิ
เจ้าชายฟรังซิชกู อังตอนีอูแห่งไบรา

เจ้าชายฟรังซิชกู อังตอนีอูแห่งโปรตุเกส เจ้าชายแห่งไบรา (21 มีนาคม พ.ศ. 2338 - 11 มิถุนายน พ.ศ. 2344) เป็นพระราชโอรสพระองค์แรกในพระเจ้าโจเอาที่ 6 แห่งโปรตุเกสกับเจ้าหญิงการ์โลตา โคอากีนาแห่งสเปน ซึ่งขณะนั้นทั้งสองพระองค์ทรงดำรงเป็นเจ้าชายแห่งบราซิลและเจ้าหญิงแห่งบราซิล
==พระประวัติ==
เจ้าชายฟรังซิชกู อังตอนีอูประสูติในวันที่ 21 มีนาคม พ.ศ. 2338 ณ พระราชวังหลวงเกลุช ลิสบอน ประเทศโปรตุเกส ทรงได้รับพระอิศริยยศ เจ้าชายแห่งไบราและดยุคแห่งบาร์เซลอส ทรงเป็นองค์รัชทายาทในราชบัลลังก์แห่งโปรตุเกส
เจ้าชายฟรังซิชกู อังตอนีอูสิ้นพระชนม์ในวันที่ 11 มิถุนายน พ.ศ. 2344 ขณะมีพระชนมายุเพียง 6 พรรษา ดังนั้นพระอิศริยยศ "เจ้าชายแห่งไบรา" และตำแหน่งองค์รัชทายาทในราชบัลลังก์โปรตุเกสจึงต้องเปลี่ยนผ่านไปยังพระอนุชาคือ เจ้าชายเปโดร เดอ อัลคันทาราแห่งโปรตุเกส
==ดูเพิ่ม==
พระราชสันตติวงศ์ในพระเจ้าโจเอาที่ 6 แห่งโปรตุเกส
==อ้างอิง==
ฟ
ฟ
บุคคลจากลิสบอน
รัฐกอร์โดบา

กอร์โดบา (Córdoba) เป็นรัฐในประเทศอาร์เจนตินา ตั้งอยู่ตอนกลางของประเทศ รัฐเพื่อนบ้าน (นับตามเข็มนาฬิกาเริ่มจากทิศเหนือ) ได้แก่ รัฐซานเตียโกเดลเอสเตโร รัฐซานตาเฟ  รัฐบัวโนสไอเรส รัฐลาปัมปา รัฐซานลุยส์ รัฐลาริโอฆา และรัฐกาตามาร์กา
รัฐกอร์โดบาเป็นรัฐที่มีประชากรเป็นอันดับ 2 มีประชากร 3,304,825 คน และมีพื้นที่เป็นอันดับ 5 มีขนาด 165,321 ตารางกิโลเมตร ประชากรร้อยละ 41 อาศัยอยู่ในเมืองกอร์โดบา เมืองหลวงของรัฐ
== อ้างอิง ==
กอร์โดบา
มารีอา อิซาเบลแห่งโปรตุเกส สมเด็จพระราชินีแห่งสเปน

เจ้าหญิงมารีอา อิซาเบลแห่งโปรตุเกส (มารีอา อิซาเบล ฟรานซิสกา; 19 พฤษภาคม พ.ศ. 2340 - 26 ธันวาคม พ.ศ. 2361) ทรงเป็นเจ้าหญิงแห่งโปรตุเกสและหลังจากนั้นทรงเป็นสมเด็จพระราชินีแห่งสเปน โดยเป็นพระมเหสีพระองค์ที่สองในพระเจ้าเฟอร์ดินานด์ที่ 7 แห่งสเปน
==พระราชประวัติ==

เจ้าหญิงมารีอา อิซาเบลมีพระอิศริยยศเป็น เจ้าหญิงแห่งโปรตุเกส และเป็นพระราชธิดาในพระเจ้าโจเอาที่ 6 แห่งโปรตุเกสกับเจ้าหญิงการ์โลตา โคอากีนาแห่งสเปน  เจ้าหญิงเป็นพระเชษฐภคินีในสมเด็จพระจักรพรรดิเปโดรที่ 1 แห่งบราซิล
เจ้าหญิงทรงอภิเษกสมรสกับพระมาตุลาคือ พระเจ้าเฟอร์ดินานด์ที่ 7 แห่งสเปนในวันที่ 29 กันยายน พ.ศ. 2359 ซึ่งพระมเหสีพระองค์แรกของพระองค์ เจ้าหญิงมาเรีย แอนโตเนียแห่งเนเปิลส์และซิชิลีได้สิ้นพระชนม์ไปแล้ว 10 ปีโดยปราศจากพระราชบุตร
พระราชินีมารีอา อิซาเบลทรงพระครรภ์อีกครั้งหลังจากพระราชธิดาพระองค์แรกประสูติและพระราชธิดาองค์แรกสิ้นพระชนม์ขณะมีพระชนมายุเพียง 4 เดือน แต่การมีพระประสูติกาลเป็นไปอย่างยากลำบาก การคลอดทารกได้นำส่วนของสะโพกออกมาก่อน และแพทย์ได้พบว่าทารกได้สิ้นพระชนม์แล้ว จากนั้นพระราชินีมารีอา อิซาเบลทรงหยุดหายพระทัยและคณะแพทย์ได้คิดว่าว่าพระราชินีสิ้นพระชนม์แล้ว เมื่อพวกเขาพยายามดึงและตัดทารกในครรภ์ซึ่งสิ้นพระชนม์แล้ว ทันใดนั้นพระนางทรงกรีดร้องออกมาด้วยความเจ็บปวดและทรงสลบลงบนแท่นบรรทมด้วยพระอาการเสียพระโลหิตอย่างหนัก
สมเด็จพระราชินีมารีอา อิซาเบลสวรรคตในวันที่ 26 ธันวาคม พ.ศ. 2361 ในพระราชวังหลวงอรันฮูเอซขณะมีพระประสูติกาลพระราชธิดาซึ่งสิ้นพระชนม์ในวันเดียวกัน พระบรมศพถูกฝังที่เอล เอสคอเรียล เป็นการล้มเหลวในการมีพระประสูติกาลองค์รัชทายาทในราชบัลลังก์ของพระสวามี
==พระราชมรดก==
สมเด็จพระราชินีมารีอา อิซาเบลทรงอุทิศพระองค์และรักในโลกศิลปะที่ซึ่งพระนางทรงเก็บสะสมรวบรวมทรัพย์สมบัติมากมายจากในอดีตและทรงสร้างพิพิธภัณฑ์หลวงขึ้น ที่ซึ่งเป็นจุดกำเนิดของพิพิธภัณฑ์ปราโด พิพิธภัณฑ์เปิดทำการในวันที่ 19 พฤศจิกายน พ.ศ. 2362 หนึ่งปีหลังจากการสิ้นพระชนม์ของสมเด็จพระราชินี
==พระอิศริยยศ==
19 พฤษภาคม พ.ศ. 2340 - 29 กันยายน พ.ศ. 2359 : เจ้าหญิงมารีอา อิซาเบลแห่งโปรตุเกส
29 กันยายน พ.ศ. 2359 - 26 ธันวาคม พ.ศ. 2361 : สมเด็จพระราชินีแห่งสเปน
==พระราชธิดา==

เจ้าหญิงมารีอา อิซาเบลแห่งโปรตุเกสอภิเษกสมรสกับพระเจ้าเฟอร์ดินานด์ที่ 7 แห่งสเปน มีพระราชธิดาร่วมกันสองพระองค์แต่ก็สิ้นพระชนม์ตั้งแต่ยังทรงพระเยาว์
==พระราชตระกูล==
==ดูเพิ่ม==
พระราชสันตติวงศ์ในพระเจ้าโจเอาที่ 6 แห่งโปรตุเกส
==อ้างอิง==
ม
ม
บุคคลจากลิสบอน
ราชินีแห่งสเปน
ราชวงศ์บูร์บง
เจ้าหญิงมารีอา ฟรังซิชกาแห่งโปรตุเกส

เจ้าหญิงมารีอา ฟรังซิชกาแห่งโปรตุเกส หรือ เจ้าหญิงแห่งบราแกนซา (มารีอา ฟรังซิชกา เดอ อัซซิส มาเตอนิแดด ซาเวียร์ เดอ เปาลา เดอ อัลคันทารา อันโตเนีย โจวควินา กอนซากา คาร์ลอตา โมนิกา เซนโฮรินฮา โซเตอร์ อี คาเอีย เดอ บราแกนซา; 22 เมษายน พ.ศ. 2343 - 4 กันยายน พ.ศ. 2377) ทรงเป็นเจ้าหญิงแห่งโปรตุเกส เป็นพระราชธิดาในพระเจ้าโจเอาที่ 6 แห่งโปรตุเกสกับเจ้าหญิงคาร์ลอตา โจวควินาแห่งสเปน
==พระประวัติ==
เจ้าหญิงมารีอา ฟรังซิชกาแห่งโปรตุเกสประสูติในวันที่ 22 เมษายน พ.ศ. 2343 ณ พระราชวังหลวงเกวลูซ ลิสบอน ประเทศโปรตุเกส เป็นพระราชธิดาในพระเจ้าโจเอาที่ 6 แห่งโปรตุเกสกับเจ้าหญิงคาร์ลอตา โจวควินาแห่งสเปน
ในวันที่ 22 กันยายน พ.ศ. 2329 เจ้าหญิงมารีอา ฟรังซิชกาทรงอภิเษกสมรสกับเจ้าชายคาร์ลอส เคานท์แห่งโมลินา ผู้เป็นพระมาตุลา
ในปีพ.ศ. 2376 พระเจ้าเฟอร์ดินานด์ที่ 7 แห่งสเปน เสด็จสวรรคต พระราชธิดาในพระเจ้าเฟอร์ดินานด์ทรงสืบราชบัลลังก์สเปน พระนาม สมเด็จพระราชินีนาถอิซาเบลลาที่ 2 แห่งสเปนซึ่งมีพระชนมายุ 3 พรรษา เจ้าชายคาร์ลอส พระสวามีทรงปฏิเสธที่จะยอมรับสิทธิในราชบัลลังก์ของพระราชนัดดา ด้วยการสนับสนุนจากเจ้าหญิงมาเรีย เทเรซาแห่งเบย์รา พระเชษฐภคินีของเจ้าหญิงมารีอา ฟรังซิชกา เจ้าชายคาร์ลอสทรงก่อสงครามการ์ลิสต์ครั้งที่ 1 ซึ่งเจ้าหญิง พระสวามีรวมทั้งพระราชโอรสได้ถูกเนรเทศออกจากสเปน ทั้งหมดได้เสด็จไปยังโปรตุเกสเป็นที่แรกจากนั้นเสด็จไปยังอัลเวอร์สโต็ก แฮมป์เชอร์ สหราชอาณาจักร ที่ซึ่งพระนางสิ้นพระชนม์ในปีถัดมาในวันที่ 4 กันยายน พ.ศ. 2377 ฝูงชนจำนวนหลายพันคนได้เดินทางไปเยี่ยมเยือนหมู่บ้านเพื่อคารวะพระศพของเจ้าหญิงที่ตั้งอยู่ในโบสถ์เพื่อรอฝังพระศพที่วิหารหลวงแห่งพระราชวงศ์บราแกนซา สี่ปีหลังจากเจ้าหญิงมารีอา ฟรังซิชกาสิ้นพระชนม์ เจ้าชายคาร์ลอส พระสวามีได้อภิเษกสมรสอีกครั้งกับเจ้าหญิงมาเรีย เทเรซาแห่งเบย์รา พระเชษฐภคินีของพระนางเอง
ถึงแม้ว่าในขั้นต้นพระศพจะได้รับการฝังที่โบสถ์คาทอลิคกอสพอร์ต พระศพได้มีการเคลื่อนย้ายและฝังอีกครั้งที่มหาวิหารตรีเยสเตในอิตาลี เคียงข้างพระศพของพระสวามีและพระโอรส
==พระราชโอรส==
เจ้าหญิงมารีอา ฟรังซิชกาแห่งโปรตุเกสทรงอภิเษกสมรสกับเจ้าชายคาร์ลอส เคานท์แห่งโมลินา มีพระราชโอรสร่วมกัน 3 พระองค์ ได้แก่
== พระสาทิสลักษณ์ ==
ไฟล์:M Francisca de Asis by de la Cruz.jpg
ไฟล์:Infanta Maria Francisca of Portugal 2.jpg
ไฟล์:Mariafrancisca-aparicio-MHN.jpg
==พระราชตระกูล==
==ดูเพิ่ม==
พระราชสันตติวงศ์ในพระเจ้าโจเอาที่ 6 แห่งโปรตุเกส
==อ้างอิง==
ม
ม
บุคคลจากลิสบอน
ราชวงศ์บูร์บง
วงศ์นกกระติ๊ด

วงศ์นกกระติ๊ด (Estrildid finch, Waxbill) นกขนาดเล็กวงศ์หนึ่ง ใช้ชื่อวงศ์ว่า Estrildidae อยู่ในอันดับนกเกาะคอน (Passeriformes)
เป็นนกขนาดเล็ก มีลักษณะทั่วไป คือ จะงอยปากหนา สั้นและแหลม ลำตัวอ้วนป้อม หากินเมล็ดพืชและดอกหญ้าเป็นอาหาร ชอบตระเวนย้ายถิ่นหากินไปตามแหล่งที่มีอาหารสมบูรณ์ มักพบบินตามกันไปเป็นฝูง มีการผสมพันธุ์ตลอดทั้งปี ทำรังโดยนำหญ้ามาสานกันเป็นก้อนอยู่ตามกิ่งไม้และต้นไม้ โดยปากรังอยู่ด้านล่าง
กระจายพันธุ์อยู่ในเขตร้อนของซีกโลกเก่า และประเทศออสเตรเลีย พบทั้งหมด 141 ชนิด ใน 29 สกุล (ดูในตาราง) พบในประเทศไทย 8 ชนิดได้แก่
{| width=50% class="wikitable"
|-
! width=5% |ภาพ !! width=15% | ชื่อ!! width=15% | ชื่อวิทยาศาสตร์ !! width=15% | สถานะ
|-
| 110px|| นกกระติ๊ดแดง || Amandava amandava ||
|-
| 110px|| นกกระติ๊ดเขียว || Erythrura prasina ||
|-
| 110px|| นกกระติ๊ดตะโพกขาว || Lonchura striata ||ความเสี่ยงต่ำต่อการสูญพันธุ์ (LC)
|-
| 110px || นกกระติ๊ดขี้หมู|| Lonchura punctulata || ความเสี่ยงต่ำต่อการสูญพันธุ์ (LC)
|-
| 110px ||นกกระติ๊ดท้องขาว || Lonchura leucogastra ||
|-
| 110px ||นกกระติ๊ดสีอิฐ || Lonchura atricapilla ||
|-
| 110px||นกกระติ๊ดหัวขาว|| Lonchura maja ||
|-
| 110px||นกกระจอกชวา || Lonchura oryzivora || ชนิดพันธุ์ต่างถิ่น
|-
|}
== อ้างอิง ==
== แหล่งข้อมูลอื่น ==
นกเกาะคอน
นกแบ่งตามวงศ์
นกกระจอกชวา

นกกระจอกชวา (Java sparrow, Java finch; ) นกเกาะคอนขนาดเล็กชนิดหนึ่ง ในวงศ์นกกระติ๊ด (Estrildidae)
มีความยาวจากปลายปากจรดปลายหางประมาณ 13-17 เซนติเมตร หัวและหางสีดำ วงรอบตาสีแดง แก้มสีขาว ลำตัวด้านบนเป็นสีเทา ลำตัวด้านล่างตั้งแต่ช่วงกลางท้องลงไปเป็นสีชมพูอ่อน ปากหนาสำหรับขบเมล็ดพืชสีชมพูอมแดง นกตัวผู้และตัวเมียคล้ายกัน
เป็นนกที่มีถิ่นกำเนิดในเกาะชวา, เกาะบาหลี และเกาะใกล้เคียงอื่น ๆ ในประเทศอินโดนีเซีย อาศัยอยู่เป็นคู่หรือเป็นฝูงตามทุ่งหญ้า, แหล่งเกษตรกรรม และที่ที่มีผู้คนอยู่อาศัย อาหารหลักได้แก่เมล็ดข้าว, เมล็ดหญ้า, ผลไม้และแมลงเล็ก ๆ ต่าง ๆ โดยจะลงมาหากินตามพื้นดิน มีเสียงร้องว่า "ชิ๊บ" และหากร้องติดต่อกันจะร้องว่า "ชิ๊บ ๆ ๆ ๆ ๆ ๆ ๆ ๆ ๆ ๆ ๆ" ต่อเนื่องกัน
นกกระจอกชวาทำรังช่วงเดือนเมษายนถึงเดือนสิงหาคมตามโพรงบนต้นไม้, ชายคาบ้าน และรอยแตกตามอาคารต่าง ๆ รังเป็นรูปกลมทำจากรากหญ้า ใบหญ้า ลักษณะค่อนข้างรกรุงรัง วางไข่ครั้งละ 4-6 ฟอง ใช้เวลากกไข่ประมาณ 13-14 วัน
นกกระจอกชวา เป็นนกชนิดหนึ่งที่มีความสวยงาม น่ารัก จึงนิยมนำมาเป็นสัตว์เลี้ยง ซึ่งปัจจุบันได้มีการเพาะขยายพันธุ์จนได้นกที่มีสีสันแตกต่างสวยงามออกไปจากสีที่มีอยู่ในธรรมชาติ อีกทั้งยังเป็นชนิดพันธุ์ต่างถิ่นในหลายพื้นที่ จากการถูกนำเข้าไป เพราะเป็นนกที่สามารถปรับตัวให้เข้ากับสภาพแวดล้อมต่าง ๆ ได้เป็นอย่างดี อาทิ หมู่เกาะแปซิฟิก, เอเชียตะวันออกเฉียงใต้, ฮาวาย, เปอร์โตริโกและรัฐฟลอริด้า ในสหรัฐอเมริกา รวมถึงในประเทศไทย โดยนกในประเทศไทยหลุดมาจากการนำเข้าที่สนามบินดอนเมืองราวปี พ.ศ. 2500
นอกจากนี้แล้ว นกกระจอกชวายังได้ชื่อว่าเป็น "นกหมอดู" เนื่องจากมีผู้ที่เลี้ยงไว้เพื่อเสี่ยงทายดวงชะตาตามหลักโหราศาสตร์
==รูปภาพ==
ไฟล์:Padda oryzivora -Honolulu, Hawaii, USA -immature-8 (1).jpg|นกขนาดเล็กที่ยังไม่โตเต็มวัย
ไฟล์:Padda oryzivora -University of Hawaii at Manoa campus, Honolulu, Hawaii, USA-8 (3).jpg|นกขนาดโตเต็มวัย ที่มหาวิทยาลัยฮาวาย (โฮโนลูลู, รัฐฮาวาย)
ไฟล์:白文鳥.JPG|นกที่มีสีขาวล้วน เกิดจากการเพาะพันธุ์ของมนุษย์ในฐานะสัตว์เลี้ยง
==อ้างอิง==
==แหล่งข้อมูลอื่น==
วงศ์นกกระติ๊ด
ชนิดพันธุ์ต่างถิ่น
นกที่เป็นสัตว์เลี้ยง
นกที่พบในประเทศอินโดนีเซีย
ภาษาเซอไม

ภาษาเซอไม (engrok Semai) หรือภาษาซาไกกลาง ภาษาเซงอย ภาษาเซนอย มีผู้พูดประมาณ 43,900 คน (พ.ศ. 2546) มี 2,000 คนพูดได้ภาษาเดียว พบทางตะวันตกเฉียงเหนือของรัฐปะหังและทางใต้ของรัฐเปรัก ในรัฐเซอลาโงร์ เนอเกอรีเซิมบีลัน และบริเวณเทือกเขาตอนกลางของประเทศมาเลเซีย จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัสเลียน สาขาย่อยเซนอยอิก ผู้พูดภาษานี้จะพูดภาษามลายูและภาษาเตเมียนได้ด้วย เขียนด้วยอักษรละติน ผู้พูดภาษานี้ในบริเวณตะวันตกจะได้รับอิทธิพลจากชาวมลายูมากกว่าในบริเวณตะวันออก
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
== แหล่งข้อมูลอื่น ==
http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
http://hdl.handle.net/10050/00-0000-0000-0003-66BF-5@view Semai in RWAAI Digital Archive
เซอไม
ภาษาสามเตา

ภาษาสามเตา (Samtao language) หรือภาษาสามตวน มีผู้พูดทั้งหมด 9,650 คน พบในพม่า 9,550 คน (พ.ศ. 2543) ทางภาคตะวันออกของรัฐฉาน พบในจีน 100 คน (พ.ศ. 2536) ในสิบสองปันนา  จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง ใช้เป็นภาษาในหมู่บ้านและครัวเรือน
คำว่าภาษาสามเตานั้นมีความหมายได้หลายประการ ในกลุ่มผู้พูดภาษาปะหล่อง ภาษาสามเตาหมายถึงสำเนียงที่เข้าใจกันไม่ได้ของภาษาปลัง ในจีน ภาษาสามเตาหมายถึงภาษาปลังในพม่า และในบางครั้งหมายถึงภาษาปลังที่สำเนียงในประเทศจีนไม่สามารถเข้าใจได้ สามารถหมายถึงผู้พูดภาษาปลังที่ไม่เป็นมาตรฐาน และยังใช้อ้างถึงบริเวณเมืองลาในรัฐฉานตะวันออก นอกจากนั้น ยังมีผู้ใช้หมายถึงผู้อยู่ในบริเวณสามเตา ผู้พูดภาษาปะหล่องสำเนียงที่ออกไปทางภาษาว้าก็เรียกตัวเองว่าสามเตา คนในหมู่บ้านสามเตาในเวียงภูคาพูดภาษาสามเตาโบราณ ซึ่งผู้พูดภาษามอญ-เขมรจะฟังว่าเป็นภาษาลาว
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
สามเตา
สามเตา
แอ็งกรีเบิดส์ สตาร์วอร์ส

แอ็งกรีเบิดส์ สตาร์วอร์ส (Angry Birds Star Wars) เป็นวิดีโอเกมแนวลับสมองที่ 5 ของเกมแอ็งกรีเบิดส์ พัฒนาขึ้นโดยบริษัทจากฟินแลนด์ที่ชื่อ โรวิโอโมไบล์ วางจำหน่ายในวันที่ 8 พฤศจิกายน ค.ศ. 2012 โดยนำเนื้อเรื่องจากสตาร์วอร์สมาดัดแปลงเป็นเกม โดยมีเนื้อหาจากภาพยนตร์3เรื่อง ได้แก่สตาร์วอร์ส เอพพิโซด4,5,6
==แอ็งกรีเบิร์ดส สตาร์วอร์ส 2==
แอ็งกรีเบิดส์ สตาร์วอร์ส 2 (Angry Birds Star Wars II) เป็นวิดีโอเกมแนวลับสมองที่เป็นภาคต่อของเกมแอ็งกรีเบิดส์ สตาร์วอร์ส พัฒนาขึ้นโดยโรวิโอโมไบล์ วางจำหน่ายในค.ศ. 2013 โดยนำเนื้อเรื่องจากสตาร์วอร์สมาดัดแปลงเป็นเกม โดยมีเนื้อหาจากภาพยนตร์ 3 เรื่อง ได้แก่สตาร์วอร์ส เอพพิโซด1, 2, 3 และแอนิเมชันทีวีซีรีส์ เรื่อง  ศึกกบฎพิทักษ์จักรวาล
==ดูเพิ่ม==
แอ็งกรีเบิดส์
แอ็งกรีเบิดส์ ไรโอ
แอ็งกรีเบิดส์ ซีซันส์
แอ็งกรีเบิดส์ สเปช
==อ้างอิง==
==แหล่งข้อมูลอื่น==
Angry Birds: Star Wars on rovio.com 
แอ็งกรีเบิดส์
วิดีโอเกมที่ออกวางจำหน่ายในปี พ.ศ. 2555
เกมสำหรับไอโอเอส
เกมสำหรับแอนดรอยด์
เกมสำหรับแมคโอเอส
ภาษาเตอเมียร์

ภาษาเตอเมียร์ (Temiar language) หรือภาษาซาไกเหนือ มีผู้พูดประมาณ 25,725 คน (พ.ศ. 2546) ในรัฐปะหัง กลันตัน และเปรัก จัดอยู่ในตระกูลภาษาออสโตรเอเขียติก กลุ่มภาษามอญ-เขมร สาขาอัสเลียน สาขาย่อยเซนอยอิก
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
เตอเมียร์
เด็ทม็อลท์

เด็ทม็อลท์ (Detmold, ) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี มีประชากรราว 74,000 คนในอดีตเคยเป็นเมืองหลวงของรัฐลิพเพอตั้งแต่ปี ค.ศ. 1468 ถึง 1918 และรัฐอิสระลิพเพอ ตั้งแต่ปี ค.ศ. 1947
==อ้างอิง==
==แหล่งข้อมูลอื่น==
เมืองในประเทศเยอรมนี
รัฐนอร์ทไรน์-เว็สท์ฟาเลิน
ชิยัน

ชิยัน (Chillán) เป็นเมืองในแคว้นญูเบล ประเทศชิลี ตั้งอยู่ห่างจากเมืองหลวงของประเทศ กรุงซานเตียโกราว 400 กม. (249 ไมล์) ทางทิศใต้ เป็นเมืองหลักของจังหวัดดิกิยิน มีประชากรราว 170,000 คน เป็นศูนย์กลางการค้าในพื้นที่ที่มีการปลูกผลไม้ ผลิตเหล้าองุ่นและแป้ง ตั้งขึ้นเมื่อปี ค.ศ. 1580 ถูกทำลายโดยแผ่นดินไหวเมื่อ ค.ศ. 1835 และได้สร้างขึ้นใหม่ ต่อมาเกิดแผ่นดินไหวขึ้นอย่างรุนแรงขึ้นอีกในปี ค.ศ. 1939 เมืองมีศูนย์การค้าทันสมัย มีตลาดแบบถนนเปิดโล่ง ขายผัก ผลไม้ งานหัตถกรรม และเสื้อผ้า อยู่หลายช่วงตึก ใกล้ ๆ มีภูเขาที่นิยมในการเล่นสกี
== อ้างอิง ==
เมืองในประเทศชิลี
เคาดา

เคาดา (Gouda, ) เป็นเมืองและเทศบาล ตั้งอยู่ทางตะวันตกของประเทศเนเธอร์แลนด์ ในจังหวัดเซาท์ฮอลแลนด์ ตั้งขึ้นเป็นเมืองเมื่อ ค.ศ. 1272 มีชื่อเสียงด้านการทำเนยแข็ง (เนยแข็งเคาดา) และอุปกรณ์สูบยา เมืองมีประชากร 70,828 คน ในปี ค.ศ. 2009
เมืองในจังหวัดเซาท์ฮอลแลนด์